<classify> KHARTOUM, SUDAN WAKATI Rais Omar al-Bashir akiwagomea waandamanaji wanaomshinikizaajiuzulu, jeshi la nchi hii limeingilia kati kuwalinda baada ya vikosi vyausalama kujaribu kuwaondoa kwa nguvu kutoka nje ya makao ya Wizara ya Ulinzi. Wanajeshi walionekana wakijaribu kuyafukuza magari yaliyokuwa yakijaribukurusha mabomu ya machozi katika siku ya pili ya maandamano ya kutaka Rais al- Bashirkungatuka uongozini. Waandamanaji walionekana wakitafuta hifadhi katika gari la jeshi lamajini huku wasiwasi wa uwezekano wa makabiliano kati ya majeshi ukioonekanawazi. Inavyoonekana waandamanaji wanatarajia mapinduzi, hivyo kuliomba jeshikumtimua Bashir na kufungua njia ya kupatikana Serikali ya mpito. Lakini Bashir amekataa kuondoka, akieleza kwamba wapinzani wake wanastahilikutafuta uongozi kupitia uchaguzi. Wakiwa wameweka kambi katika makao hayo ya jeshi katikati ya mjini hapa,waandamanaji hawakujali kufyatuliwa mabomu ya machozi bali waliendelea kupazasauti zao huku wakilitaka jeshi liwaunge mkono katika harakati zao. Tangu maandamano hayo yalipoanza kote nchini hapa Desemba mwaka jana,maofisa wa Idara ya Usalama wa Taifa, wale wa Idara ya Upelelezi na polisi wamekuwawakiendelea kukamata watu wanaoandamana, lakini jeshi halikuwahi kufanya hivyo. Waandamanaji tangu Jumamosi wameweka kambi karibu na makao makuu yajeshi ambako pia ni makao ya Rais al- Bashir pamoja na Wizara ya Ulinzi. Kwa mujibu wa taarifa za Shirika la Habari la Ufaransa AFP, askari wamewekavizuizi barabarani karibu na eneo hilo baada ya kushindwa kuwaondoawaandamanaji. Waandamanaji wanaulalamikia utawala wa Rais al-Bashir kwa usimamizimbaya wa uchumi jambo lililosababisha bei za vyakula kuongezeka pamoja na uhabawa mara kwa mara wa mafuta na fedha za kigeni. Serikali inakanusha madai hayo na badala yake inalaumu vikwazo vya Marekanikwa kusababisha matatizo ya kiuchumi nchini hapa.  <topic>: KIMATAIFA 